Pressemeddelelse til udsendelse den 12. maj 2021

# Blue World Technologies og Clayton Power indgår samarbejde

## De to virksomheder lancerer et samarbejde om at udvikle et mindre methanol-brændselscellesystem til mobile generatorer, hjælpekraft på lastbiler eller til brug i stationære systemer. Målet er at udvikle en løsning med en elektrisk effekt mellem 5 og 15 kilowatt.



Methanol-brændselscellesystemet kan anvendes på lastbiler til at drive elektriske apparater som f.eks. aircondition og tv.

Blue World Technologies og Clayton Power er dedikeret til at udvikle den næste generation af methanol-brændselscellesystemer, der i hjælpekraft enheder og mobile generatorer skal levere sikker, pålidelig og lavpris energi. Løsningen kombinerer Blue World Technologies' eksklusive HTPEM-teknologi (high-temperature proton exchange membrane) og Clayton Powers lithium-ion-batteriløsning for at sikre en øjeblikkelig og kontinuerlig strømforsyning. Indsatsen støttes af Energistyrelsen gennem EUDP (Dansk Energiteknologiudviklings- og Demonstrationsprogram) og inkluderer Aalborg Universitet som en vigtig videnspartner.

Målet er at udvikle en kompakt, fleksibel og modulær løsning i effektområdet 5 til 15 kW, hvilket gør den perfekt til installation i den tunge transport, fx ombord på lastbiler til at generere støj- og vibrationsfri strøm til elektriske apparater (aircondition, TV, mikroovn, køling og andet udstyr) under køretøjets stop eller som en mobil generator, der leverer strøm udenom elnettet til værktøj og udstyr på byggepladser, ved telekommunikationsmaster, eksterne medicinske faciliteter og til andre behov, der ligger udenfor elnettet. Brændselscelleenheden har ingen partikeludledning og har en netto-nuludledning af CO2, når enhedens drives med methanol fra vedvarende kilder.

*”De primære kommercielle løsninger, der findes i dag, er diesel- og batteri-APU'er, som hver har deres fordele og ulemper. Batteri-APU'er er effektive, lydløse og ideelle til applikationer med et bestemt forbrug. Diesel-APU'er genererer strøm, så længe der er brændstof til rådighed, men de er forurenende, støjende og ineffektive. Vi er begejstrede for samarbejdet med Clayton Power, da vi ser frem til at kombinere det bedste fra begge verdener og tilbyde en effektiv, lydløs og CO2-neutral methanol-brændselscelle APU og mobil generatorløsning til backup eller kontinuerlig strømproduktion.”*

**Mads Friis Jensen, kommerciel direktør og medstifter, Blue World Technologies**

*“Hos Clayton Power er vi glade for det samarbejde vi har indgået med Blue World Technologies. På den måde kan vi på bedste vis kombinere vores teknologier i et kompakt, fleksibelt og modulært system med en elektrisk effekt mellem 5 og 15 kilowatt, som imødekommer alle de udfordringer, der er med alternativer, som udelukkende drives af diesel eller batterier.”*

**Allan Kock, kommerciel direktør, Clayton Power**

## Pressekontakt:

**Blue World Technologies**

**Head of PR and Communication**

Anne Kvist

E-mail: akv@blue.world

Mobil: +45 31 60 16 71

**Clayton Power**

**Chief Commercial Officer**

Allan Kock

E-mail: ak@claytonpower.com

Mobil: +45 26100455

## Om Blue World Technologies

Blue World Technologies er en ambitiøs og visionær udvikler og producent af methanol brændselscellekomponenter og -systemer, for stationære generatorer og hjælpegeneratorer samt industrier inden for personbiler og tung transport rundt om i verden. Brændselscelleteknologien er et grønt alternativ til forbrændingsmotoren og dieselgeneratoren. Som en del af Power-to-X økosystemet, bidrager methanol brændselscelleteknologien til at løse nogle af de udfordringer i den grønne omstilling, som direkte elektrificering og batterier ikke kan løse alene.

Det eksklusive brændstof til Blue World Technologies’ brændselscelle systemer er methanol – et flydende brændstof, der simpelt og rentabelt kan lagres i flere år samt transporteres rundt i verden ved hjælp af den eksisterende infrastruktur.

Blue World Technologies er grundlagt på stor erfaring fra brændselscelleindustrien og med en målsætning om at kommercialisere teknologien gennem storskala produktion. Virksomheden fokuserer på højtemperatur PEM-teknologi kombineret med methanol reformering. Denne kombination sikrer et simpelt systemdesign med høj konverteringseffektivitet og betydningsfulde fordele som CO2-reduktion, brændstofbesparelser og ingen udledning af skadelige emissioner.

Læs mere om Blue World Technologies på vores hjemmeside [www.blue.world](http://www.blue.world) eller besøg os på [sociale medier](https://www.blue.world/news/#social-media).

## Om Clayton Power

Hos Clayton Power laver vi innovative mobile energiløsninger, som hjælper vores kunder i omstillingen mod grønnere energiløsninger.

Clayton Power A/S blev grundlagt i 2000 og har base i Odense, Danmark. Vores arv og banebrydende ånd er karakteriseret af intern udvikling med en grøn og innovativ tankegang. Vi placer altid vores kunder først, og sørg for, at vi konsekvent imødekommer deres behov og overgår deres forventninger.

Vi er i dag repræsenteret på mere end 18 markeder på tværs af EU.

Gennem teknologiledelse og sammen med vores kunder leverer vi løsninger, der udfordrer klimaforandringerne gennem forbedret energieffektivitet og reducerer behovet for fossilt brændstof.

Vores værdigrundlag er at levere, REN OG EFFEKTIV ENERGI OVERALT

Læs mere om Clayton Power på vores hjemmeside [www.claytonpower.com](http://www.claytonpower.com)